Նա ՀՀԿ-ի նախընտրական դեմքն էր, լայն ժպիտով եւ ժիլետն ուսին գցած պոզաներ ընդունեց, ՀՀԿ-ի պաստառների համար ելույթներ ունեցավ եւ նույնիսկ թմբուկ նվագեց: Եվ ինչպե՞ս կարող էր նման ռեյտինգով, արտաքինով եւ հնարավորություններով վարչապետ ունեցող կուսակցությունը ընտրություններում չհավաքել շուրջ 50 տոկոս քվե, նույնիսկ անբնական կլիներ, որ նման առաջնորդով կուսակցությունն ավելի քիչ ձայն ստանար: Իսկ Սերժ Սարգսյանը նախընտրական շրջանում, ըստ նույն կազմակերպության հարցումների, խիստ ցածր վարկանիշ ուներ, քարոզչության ընթացքում էլ առանձնապես չէր երեւում վարչապետի փայլի վրա ստվեր չգցելու եւ իրենց ձայները վտանգի տակ չդնելու համար: